'- Nom de l'organització: Barcelona de Serveis Municipals (B:SM)

- Descripció de l'actuació:

Actualment, a B:SM el procediment de reutilització s’està
consolidant, tant el que es realitza de forma interna i externa.
La reutilització interna és, per a moltes unitats, un recurs
essencial tant per reduir residus com per abastir-se d’allò que
els és necessari.

Aquest any 2020, a més, la reutilització externa ha ajudat a
pal·liar els efectes de la Covid-19. Al ben principi, davant la
petició d’ajuda per a per aconseguir materials necessaris per
produir viseres, obridors de portes, protectors oculars i
mascaretes amb les impressores 3D dels ateneus, el Zoo de
Barcelona va respondre a la crida. Es van lliurar 236 folis
d’acetat i propilè, però a més, va lliurar a l’Ajuntament de
Barcelona 16.000 impermeables perquè el personal sanitari els
utilitzés com a bates.

També, al mes de setembre B:SM va donar tres motocicletes a la
Creu Roja. Procedents de les Unitats d’AREA i Aparcaments, es van
retirar per l’electrificació de la flota i ara donen servei per
assistir a la ciutadania en aquests difícils moments.

Altres exemples d’aquest any són les donacions de palets i caixes
de fruita que l’ Anella Olímpica i el Zoo van fer a “Germanetes
Jardins d’Emma”. L’espai Germanetes és l’únic pati d’illa de la
ciutat de Barcelona autogestionat pel veïnatge, que va
transformar el solar abandonat en terra fèrtil. Avui dia, al pati
d’illa situat a la confluència dels carrers Comte Borrell i
Consell de Cent, hi podem trobar un hort urbà i espais
comunitaris en els quals, fins a l’arribada de la COVID19, se
celebrava cada dissabte el Mercat de Pagès, vermuts dominicals
amb tallers, paelles populars i activitats diverses. Amb la
COVID19, aquest espai s’ha convertit en el “gran refugi” de la
gent gran per esbargir-se mentre cuiden l’hort i participen en
les iniciatives de la Xarxa d’Aliments que assisteix a famílies
vulnerables.

Ara més que mai, en la situació de pandèmia que vivim, volem
posar en valor el treball i cooperació de les unitats i
direccions corporatives per assolir els objectius del procediment
de reutilització. Tanquem l'any 2020 amb 46 peticions
realitzades. Hem beneficiat 17.603 persones, evitant 16.693
residus i beneficiant 12 entitats de Barcelona. Econòmicament
estimem que això vol dir, generar un valor de +17.000 euros i
estalviat per la companyia més de 3.500 € aproximadament.

Aquesta bona pràctica fa 3 que està instaurada a BSM.
Concretament, la prevenció de residus, i el manteniment dels
circuits de reutilització que permet donar sortida a tots aquells
elements que abans haguessin estat un residu. Treballem per
passar de la linealitat a la transversalitat, afavorint i prenent
consciència de les persones i l’entorn més proper.

Els anteriors són alguns exemples de reutilització externa i de
l’impacte directe aquest any de pandèmia, però n’hi ha de molts
altres que han comptat amb la participació del Parc del Fòrum,
Zoo de Barcelona, l’Anella Olímpica, Bicing, Park Güell, Serveis
Generals, RSC, Màrqueting i Comunicació. La clau de l’èxit
d’aquest procediment rau en la cooperació i coordinació entre els
negocis i els serveis corporatius de BSM i n’estem orgulloses.

- Calendari execució: Gener-Desembre 2020

- Pàgina web: www.bsmsa.cat ( http://www.bsmsa.cat/ )

- Dades de contacte: rsc@bsmsa.cat